** MESTSKÁ ČASŤ**

 **BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa: 18.05.2020

Miestneho zastupiteľstva dňa: 26.05.2020

**NÁVRH**

**Prevádzkového poriadku**

**Športového areálu Tryskáč**

Predkladá: Návrh obsahuje:

Mgr. Zoltán Pék 1. Návrh uznesenia

starosta 2. Dôvodová správa

3. Návrh prevádzkového poriadku

Zodpovedná:

Ing. Mariana Páleníková

prednostka

Spracovala:
PaedDr. Beáta Biksadská

vedúca oddelenia školstva a kultúry

**Máj 2020**

**NÁVRH UZNESENIA MIESTNEHO ZASTUPITEĽSTVA**

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu schvaľuje Prevádzkový poriadok Športového areálu Tryskáč.

**Dôvodová správa**

Športový areál Tryskáč vybudovala Mestská časť z vlastných finančných prostriedkov zo starého ihriska na Ulici Padlých hrdinov. Má rozlohu 3 449 m² a nachádza sa na parcele číslo 2404/4 v katastrálnom území obce Podunajské Biskupice. Do prevádzky bol uvedený rozhodnutím Regionálneho úradu verejného zdravotníctva Bratislava číslo HŽP/3886/2010, zo dňa 9.3.2010. Pravidlá prevádzkového poriadku schválilo Miestne zastupiteľstvo Mestskej časti Bratislava – Podunajské Biskupice Všeobecne záväzným nariadením č. 11/ 2009 dňa 15. decembra 2009 a neskôr Všeobecne záväzným nariadením č.2/2011 dňa 14.06.2011. Slávnostné otvorenie areálu sa uskutočnilo 10. októbra 2009.

Doteraz platné Všeobecne záväzné nariadenie č.11/2009 o pravidlách prevádzkového poriadku Športového areálu Tryskáč doplnené a zmenené všeobecne záväzným nariadením č.2/2011 navrhujeme zrušiť a predkladáme Prevádzkový poriadok Športového areálu Tryskáč, ktorý obsahuje všetky náležitosti v súlade s Vyhláškou č. 525/2007 Ministerstva zdravotníctva Slovenskej republiky

o podrobnostiach o požiadavkách na telovýchovno-športové zariadenia v z.n.p.

**PREVÁDZKOVÝ PORIADOK**

**Športový areál TRYSKÁČ**

**Základné údaje prevádzkovateľa**

**Názov organizácie: Mestská časť Bratislava – Podunajské Biskupice**

**Adresa organizácie: Trojičné nám.11, 825 61 Bratislava**

**IČO: 00 64 13 83**

**Právna forma: obec**

**Názov zariadenia: Športový areál Tryskáč**

**Adresa zariadenia: ulica Padlých hrdinov 12486, Bratislava**

**Kontakt oddelenie ŠaK : 0240207236**

**Kontakt spojovateľ: 0240209201**

**Kontakt správca: 0905 549 337**

**Článok 1**

**Úvodné ustanovenia**

1. Športový areál Tryskáč (ďalej len ,,ŠA“) sa nachádza na pozemku registra ,,C“, parcelné číslo 2404/4 v katastrálnom území Podunajské Biskupice.
2. Vlastníkom a prevádzkovateľom ŠA je mestská časť Bratislava – Podunajské Biskupice.
3. Užívateľom ŠA je osoba, ktorá sa nachádza v priestore ŠA.
4. ŠA zahŕňa tieto súčasti:
* viacúčelové ihrisko s umelým športovým povrchom s plochou 648 m²,
* ihrisko malého futbalu s umelou futbalovou trávou s plochou 968 m²,
* ihrisko bedmintonu s umelým športovým povrchom s plochou 116,5 m²,
* exteriérové cvičebné prvky,
* hygienické zariadenia,
* administratívny priestor,
* chodníkové plochy so zámkovou dlažbou s plochou 568 m².
1. ŠA je viacúčelové ihrisko pre vykonávanie a prevádzkovanie nasledovných športových aktivít: futbal, tenis, loptové hry, bedminton, exteriérové cvičenie.

**Článok 2**

**Všeobecné ustanovenia**

1. Prevádzkový poriadok je záväzný pre všetkých užívateľov ŠA.
2. Užívateľ je povinný oboznámiť sa s prevádzkovým poriadkom ŠA ešte pred vstupom

a bez výnimky ho dodržiavať.

1. V ŠA je dovolené vykonávať výhradne tie športové aktivity, na ktoré je dané športovisko určené.
2. Užívateľ vykonáva všetky športové činnosti na svoju vlastnú zodpovednosť.
3. Užívatelia zodpovedajú za svoj osobný majetok.
4. Prevádzkovateľ nezodpovedá za vzniknuté škody na osobnom majetku užívateľa.
5. Prevádzkovateľ nenesie žiadnu zodpovednosť za zdravie užívateľa počas vykonávania športovej činnosti v ŠA.

**Článok 3**

**Organizačné ustanovenia**

1. Športovú činnosť v priestoroch ŠA vykonáva každý užívateľ výhradne na svoje vlastné riziko.
2. Užívateľ ŠA je povinný dodržiavať prevádzkový poriadok, individuálne ústne pokyny správcu a dohodnutý časový harmonogram.
3. Užívateľ ŠA má povinnosť počínať si v priestoroch ŠA tak, aby nedošlo k zraneniu a ujme na zdraví.
4. Užívateľ ŠA je povinný konať tak, aby jeho počínaním nedošlo k poškodeniu majetku mestskej časti.
5. Za škody vzniknuté nedodržaním prevádzkového poriadku a všeobecných bezpečnostných pravidiel je zodpovedná osoba porušujúca tieto pravidlá alebo jej zákonný zástupca.
6. Prevádzkovateľ nie je zodpovedný za škody, poranenia a úrazy, vzniknuté užívateľom pri športovej činnosti alebo iným užívaním ŠA.
7. Každý užívateľ je povinný používať vhodnú športovú obuv, ktorá podrážkou nepoškodzuje športové povrchy.
8. Športová obuv pre futbalové ihrisko s umelou trávou sa určuje obuv turfy.
9. Športová obuv pre viacúčelové ihrisko sa určuje obuv halovky.
10. Na plochu futbalového ihriska sa stanovuje maximálny počet hráčov 16 (slovom šestnásť).
11. Na plochu viacúčelového ihriska sa stanovuje maximálny počet hráčov 12 (slovom dvanásť).
12. Na plochu bedmintonového ihriska sa stanovuje maximálny počet hráčov 10 (slovom desať).
13. Na voľnej trávnatej ploche sa stanovuje maximálny počet cvičencov 8 (slovom osem). Voľné plochy sa odporúčajú pre behanie a cvičenia ako napríklad joga, tai – chi a pod.
14. Pri používaní exteriérových cvičebných prvkov sa stanovuje maximálny počet cvičencov na zostave 4 (slovom štyria). Cvičenci dodržiavajú vzájomné odstupy a koordinujú cviky.
15. Vodenie psov a iných zvierat do priestoru ŠA sa zakazuje.
16. Pohyb na bicykloch a kolieskových korčuliach v priestore ŠA sa zakazuje.
17. Bicykle sa odkladajú v určených priestoroch, za ich poškodenie, stratu zriadenec nezodpovedá.
18. Do ŠA nie je povolené vstupovať motorovým vozidlám, okrem vozidiel zabezpečujúcich údržbu, zásobovanie, zabezpečovanie športovej akcie.
19. Fajčenie, požívanie alkoholických nápojov vrátane toxických látok je v priestoroch ŠA zakázané.
20. Každý užívateľ je povinný v priestoroch ŠA udržiavať čistotu a poriadok.
21. Spôsob a frekvencia upratovania, dezinfekcie sa bude realizovať podľa potreby, minimálne raz týždenne.
22. Osvetlenie športovej plochy zabezpečuje správca ŠA.

**Článok 4**

**Prevádzkové ustanovenia**

1. Prenajímateľ si vyhradzuje právo zmeny prevádzkového času.
2. ŠA je prístupný pre deti v sprievode rodičov bezplatne počas celého roka.
3. Športovú činnosť vykonávajú deti spolu s rodičmi. Dieťa v sprievode rodiča je dieťa vo veku od 0-15 rokov.
4. Deti nemôžu byť bez dozoru.
5. Ak rodič vykonáva športovú činnosť iného druhu ako dieťa, vstup na športové plochy podlieha platbe podľa platného cenníka.
6. Objednávateľ športového ihriska má v objednanom čase výhradné právo vykonávať športovú aktivitu na tejto ploche.
7. Užívanie areálu alebo jeho súčastí bude poskytnuté organizáciám v zriaďovateľskej pôsobnosti mestskej časti bez úhrady.
8. Prevádzkové hodiny ŠA pre verejnosť:



**Článok 5**

**Záverečné ustanovenia**

1. Kontrolu nad dodržiavaním ustanovení prevádzkového poriadku vykonáva poverený zamestnanec prevádzkovateľa.
2. Mestská časť Bratislava – Podunajské Biskupice vydáva tento prevádzkový poriadok

s cieľom vymedziť organizačné a prevádzkové podmienky pre využívanie športového areálu a pre dodržanie zásad ochrany majetku mestskej časti.

1. Regionálny úrad verejného zdravotníctva Bratislava hlavné mesto rozhodnutím číslo HŽP/3886/2010, zo dňa 9.3.2010 vyhovel Mestskej časti Bratislava – Podunajské Biskupice uviesť ŠA Tryskáč na ulici Padlých hrdinov do prevádzky.
2. Prílohou prevádzkového poriadku je cenník, situačný plán ŠA.
3. Pravidlá objednávania a spôsob úhrad a ďalšie podrobnosti o prenájmoch (občerstvenie) ŠA určí starosta osobitným predpisom.
4. Prevádzkový poriadok ŠA je sprístupnený na vhodnom a viditeľnom mieste.
5. Týmto prevádzkovým poriadkom nie sú dotknuté práva a povinnosti vyplývajúce z iných právnych predpisov.
6. Miestne zastupiteľstvo Mestskej časti Bratislava – Podunajské Biskupice sa uznieslo na tomto Prevádzkovom poriadku Športového areálu Tryskáč dňa 26. mája 2020 uznesením číslo ......... .
7. Zmeny a doplnky tohto prevádzkového poriadku schvaľuje uznesením miestne zastupiteľstvo mestskej časti Bratislava – Podunajské Biskupice.
8. Prevádzkový poriadok nadobúda účinnosť dňa 11.06. 2020.

**Mgr. Zoltán Pék**

**starosta**

**Cenník nájmov Príloha č.1**





**Situačný plán ŠA Príloha č. 2**